**OBRAZLOŽENJE**

**UZ NACRT PRIJEDLOGA**

 ***Odluke o raspolaganju nekretninama u vlasništvu Grada Slatine i stjecanju stvarnih i drugih prava u korist Grada Slatine***

Pravni temelj za donošenje *Odluke o raspolaganju nekretninama u vlasništvu Grada Slatine i stjecanju stvarnih i drugih prava u korist Grada Slatine su*

* glede nadležnosti za donošenje ove Odluke:
* članak 35. *Zakona o lokalnoj i područnoj (regionalnoj) samoupravi* (Narodne novine, broj [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261),  [129/05](http://www.zakon.hr/cms.htm?id=262),  [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264),  [36/09](http://www.zakon.hr/cms.htm?id=265),  [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157)) i članak 16. *Statuta Grada Slatine* (Službeni glasnik Grada, broj 5/09, 5/10, 1/13, 2/13 – pročišćeni tekst i 3/18) koji propisuju da je donošenje odluka i drugih općih akata u nadležnosti predstavničkog tijela, dakle gradskog vijeća, te članak 13. *Statuta* *Grada Slatine* koji propisuje da Grad Slatina u okvirima svom samoupravnog djelokruga raspolaže, upravlja i koristi imovinu u vlasništvu Grada Slatine.
* glede nadležnosti tijela za odlučivanje o stjecanju i raspolaganju nekretninama:
* članak 35. st. 2. *Zakona o vlasništvu i drugim stvarnim pravima* (Narodne novine, broj [91/96](https://www.zakon.hr/cms.htm?id=32383), [68/98](https://www.zakon.hr/cms.htm?id=32385), [137/99](https://www.zakon.hr/cms.htm?id=32387), [22/00](https://www.zakon.hr/cms.htm?id=32389), [73/00](https://www.zakon.hr/cms.htm?id=32391), [114/01](https://www.zakon.hr/cms.htm?id=32395),[79/06](https://www.zakon.hr/cms.htm?id=32397), [141/06](https://www.zakon.hr/cms.htm?id=32399), [146/08](https://www.zakon.hr/cms.htm?id=32401), [38/09](https://www.zakon.hr/cms.htm?id=32403), [153/09](https://www.zakon.hr/cms.htm?id=32405), [143/12](https://www.zakon.hr/cms.htm?id=32407), [152/14](https://www.zakon.hr/cms.htm?id=32409)) koji propisuje da ovlasti za raspolaganje, upravljanje i korištenje stvarima u vlasništvu jedinica lokalne i područne (regionalne) samouprave imaju tijela jedinica lokalne i područne (regionalne) samouprave određena propisom o ustrojstvu lokalne i područne (regionalne) samouprave, osim ako posebnim zakonom nije drukčije određeno;
* članak 48. *Zakona o lokalnoj i područnoj (regionalnoj) samoupravi* te članak 16. i 25. *Statuta Grada Slatine* koji propisuju nadležnost za odlučivanje o stjecanju i raspolaganju nekretninama, odnosno propisuju do kojeg iznosa može odlučivati gradonačelnik, odnosno iznad kojeg iznosa odlučuje Gradsko vijeće.
* glede načina raspolaganja nekretninama u vlasništvu JLS:
* članak 391. *Zakona o vlasništvu i drugim stvarnim pravima* koji propisuje da nekretninu u vlasništvu jedinica lokalne samouprave tijela nadležna za njihovo raspolaganje mogu otuđiti ili njome na drugi način raspolagati samo na osnovi javnog natječaja i uz naknadu utvrđenu po tržišnoj cijeni, ako zakonom nije drukčije određeno. U predmetni nacrt prijedloga odluke uvrštene su zakonom dopuštene iznimke od primjene citirane odredbe članka 391. Zakona o vlasništvu.

Donošenje ove Odluke predlaže se iz razloga sveobuhvatnijeg ažuriranja aktualno važeće *Odluke o gospodarenju nekretninama u vlasništvu Grada Slatine* (Službeni glasnik Grada, broj 6/09, 6/12 i 6/14), koja bi se stupanjem na snagu ove nove odluke stavila izvan snage, te u svrhu detaljnijeg propisivanja pravila natječajnih i drugih postupaka u vezi raspolaganja i stjecanja nekretnina.